भूगोल के सिद्धांतों आधारों से विद्यार्थियों को किया अपडेट
राजकीयमहाविद्यालय कृष्णनगर में सोमवार को भूगोल के आधार से लेकर विभिन्न सिद्धांतों के बारे में विद्यार्थियों को जानकारी देने के लिए एक व्याख्यान का आयोजन किया गया। जिसमें डाॅ. चंदेला ने पृथ्वी के अक्षांश देशान्तर तीनों कटिबंधों उष्ण, शीतोष्ण शीत के बारे में बताते हुए तापमान, हवाएं वेगनर का विस्थापन सिद्धांत प्लेट टेक्निक्स के बारे में बताया।
उन्होंने कहा कि जलवायु लोगों के रहन-सहन, खान-पान, फसलें, पेड़-पौधे, रीति-रिवाज, लोगों का कद, रंग, शरीर की बनावट आदि का प्रभाव पड़ता है। राजकीय महिला महाविद्यालय नारनौल के गणित विभाग के अध्यक्ष डाॅ. आरके यादव ने गणित की बारीकियों के साथ ही गणित को खेल-खेल में सीखने के तरीके विद्यार्थियों को बताए। प्राचार्य डाॅ. उदय सिंह यादव ने विद्यार्थियों को संबोधित किया तथा प्रत्येक विषय के विस्तार व्याख्यान करवाने के लिए कहा कि इस तरह से प्रत्येक विषय में विस्तार व्याख्यान से विद्यार्थियों के ज्ञान में बहुत लाभ होता है और विषय से संबंधित नई-नई जानकारियां विद्यार्थियों को मिलती है। इस मौके पर राजकीय महाविद्यालय, कृष्णनगर के भूगोल विषय के विभागाध्यक्ष डॉ. दलीप सिंह, प्रेम कुमार, सुनीता देवी, डॉ. संजय तंवर डॉ. अजय थाकन, डॉ. हरिओम भारद्धाज, डॉ. अजय यादव, डॉ. निर्मला यादव, डॉ. मीना यादव एवं समस्त स्टाफ सदस्य उपस्थित रहे।
hin_Deva hin_Deva hin_Deva